Napad na redakciju lista Charlie Hebdo
Napad na redakciju lista Charlie Hebdo odigrao se 7. januara 2015. oko 11 sati po srednjoevropskom vremenu kada su dva maskirana napadača, od strane francuskih vlasti naknadno identificirani kao braća Saïd (r. 1980) i Chérif Kouachi (r. 1982), naoružana s automatskim puškama, sačmaricom i ručnim bacačem raketa, u središtu Pariza upala u redakciju satiričkog časopisa Charlie Hebdo. Tom prilikom su otvorili vatru na zaposlenike i članove redakcije, kao i pripadnike policije koji su pokušali intervenirati, prije nego što su uspjeli pobjeći automobilom. Tokom napada je poginulo najmanje 12 ljudi, uključujući dva policajca, kao glavnog urednika Stéphanea "Charba" Charbonniera te trojica vodećih karikaturista.

Motivi 
Postoje dvije glavne interpretacije motiva napada. Prema izjavama svjedoka napadači su tvrdili da im je cilj bio "osvetiti proroka Muhameda", odnosno da su povezani sa jemenskom salafističkom organizacijom Al-Kaida u Arabiji, čiji su vođe prije dvije godine Charbonniera stavili na vrh javnog popisa za likvidaciju zbog toga što je Charlie Hebdo u nekoliko navrata objavio karikatura na račun proroka Muhameda. Druga verzija tumačenja jest da se napad odigrao zbog karikature ISIL-ovog lidera Abu Bakra al-Bagdadija, objavljene nekoliko sati prije masakra.

Posljedice 
Napad je izazvao ogroman šok u Francuskoj, kao i u međunarodnoj zajednici, uključujući spontane, a kasnije i organizirane demonstracije kojim se izražavala podrška preživjelim članovima redakcija i izražavala pravo na slobodu izražavanja; u nekim dijelovima muslimanskog svijeta se, međutim, mogle čuti stavovi kojim se napada podržava ili pronalazi razumijevanje za motive napadača. U međuvremenu je u Francuskoj otpočela široka policijska akcija hvatanja počinitelja, koju je sljedeći dan zakomplicirao sličan incident u kome je napadač, također naoružan automatskom puškom, ubio policajku u pariškom predgrađu Montrouge. 9. januara 2015. su braća Kouachi, nakon višednevnog bijega, locirani u tvornici u naselju Dammartin-en-Goële gdje su uzeli taoca, ali su na kraju likvidirani od strane policijskih snaga. Dok je trajala ta opsada, 33-godišnji Amedy Coulibaly, za koga policija tvrdi da je bio izveo napad u Montrougeu, je uzeo taoce u jevrejskoj trgovini u pariškom naselju Porte de Vincennes i prijetio njihovim ubistvom ukoliko braća Kouachi ne budu puštena. Ta je opsada završila istovremeno kao i ona u Dammartin-en-Goëlleu, pri čemu su i Coulibaly i četvoro taoca ubijeni.

Žrtve 
Ubijeni:

 Frédéric Boisseau, 42, radnik na održavanju zgrade, zaposlenik kompanije Sodexo, ubijen u hjodniku.
 Franck Brinsolaro, 49, SDLP-ov policajac, zadužen kao tjelohranitelj Charbu.
 Cabu (Jean Cabut), 76, karikaturist.
 Elsa Cayat, 54, psihoanalitičarka i kolumnistica.
 Charb (Stéphane Charbonnier), 47, kariktaurist, kolumnist i glavni urednik lista Charlie Hebdo.
 Philippe Honoré, 74, karikaturist.
 Bernard Maris, 68, ekonomist, urednik i kolumist.
 Ahmed Merabet, 42, policajac alžirskog porijekla, ubijen hicem u glavu dok je ranjen ležao na ulici.
 Moustapha Ourrad, pomoćnik urednika alžirskog porijekla.
 Michel Renaud, 69, gost na sastanku uredništva.
 Tignous (Bernard Verlhac), 57, karikaturist.
Georges Wolinski, 80, karikaturist jevrejsko-tuniskog porijekla.

Ranjeni:
 Simon Fieschi, 31, webmaster, pogođen u rame.
 , novinar, pogođen u lice, trenutnbo u kritičnom stanju.
 Fabrice Nicolino, 59, novinar, poigođen u nogu.
 , 48, karikaturist, pogođen u rame
 nedidentificirani policajci.

Tri osobe na sastanku redakcije su ostale neozlijeđene; dva člana osoblja  i ; te Gerard Gaillard, gost. Karikaturistica, koja je zakasnila na sastanaka, te pod prijetnjom smrću dala kod za ulazak u zgradu, bila je Corinne "Coco" Rey, također neozlijeđena tokom napada.

Napad na Charlie Hebdo je predstavljao najgori teroristički napad u Francuskoj od 1961. godine kada su za vrijeme alžirskog rata za nezavisnost pripadnici desničarske organizacije OAS podmetnuli bombu vlak u Vitry-Le-Françoisu pri čemu je poginulo 28 ljudi.

Izvori

Vanjske veze 
Ostali projekti

2015
Charlie Hebdo
Historija Pariza